Sorana Cîrstea se va duela cu Sloane Stephens în turul 2 al turneului WTA de la Miami. Cele două au fost față în față și la Indian Wells, americanca impunându-se cu 6-0, 7-5.
Singura jucătoare din România care continuă la Miami Open, după ce trei jucătoare au fost eliminate încă din turul I, Sorana Cîrstea (numărul 24 WTA), o va înfrunta în turul doi pe Sloane Stephens (SUA, 41 WTA).
Sorana joacă în turul secund datorită statutului de cap de serie numărul 22. Adversara Soranei a reușit o victorie miercuri, în primul tur, 6-2, 6-3 cu Angelique Kerber (Germania, 342 WTA).
Sorana Cîrstea și Sloane Stephens s-au mai confruntat de patru ori în circuitul WTA, fiecare câștigând două meciuri. Cîrstea dorește și revanșa, pentru că Stephens este cea care a eliminat-o pe româncă la turneul precedent, 6-0, 7-5 în turul secund la Indian Wells.